Document ID: 32009R1098

Title and Content:
ΚΑΝΟΝΙΣΜΌΣ (ΕΚ) αριθ. 1098/2009 ΤΗΣ ΕΠΙΤΡΟΠΉΣ της 16ης Νοεμβρίου 2009 για την τροποποίηση του κανονισμού (ΕΚ) αριθ. 2535/2001 για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 144 παράγραφος 1 και το άρθρο 148, σε συνδυασμό με το άρθρο 4, Εκτιμώντας τα ακόλουθα: (1) Στο πλαίσιο των δασμολογικών παραχωρήσεων που προβλέπονται στην απόφαση αριθ. 1/98 του συμβουλίου σύνδεσης ΕΚ-Τουρκίας, της 25ης Φεβρουαρίου 1998, περί του καθεστώτος εμπορίας γεωργικών προϊόντων (2), η Κοινότητα δεσμεύθηκε να ανοίξει ετήσια δασμολογική ποσόστωση 2 300 τόνων με μηδενικό δασμό για τα τυριά καταγωγής Τουρκίας που υπάγονται στους κωδικούς ΣΟ 0406 90 29, 0406 90 50, ex 0406 90 86, ex 0406 90 87 και ex 0406 90 88. (2) Οι λεπτομέρειες εφαρμογής για τη διαχείριση της εν λόγω δασμολογικής ποσόστωσης εισαγωγής, εφεξής «η ποσόστωση», καθορίζονται επί του παρόντος στον κανονισμό (ΕΚ) αριθ. 2535/2001της Επιτροπής (3). (3) Η διαχείριση των δασμολογικών ποσοστώσεων σύμφωνα με τη μέθοδο της χρονολογικής σειράς υποβολής των αιτήσεων που αναφέρεται στο άρθρο 144 παράγραφος 2 στοιχείο α) του κανονισμού (ΕΚ) αριθ. 1234/2007 κρίθηκε θετική σε άλλους γεωργικούς τομείς. Για λόγους απλούστευσης των διαδικασιών, είναι σκόπιμο στο εξής η μέθοδος αυτή να εφαρμόζεται για την ποσόστωση που αποτελεί το αντικείμενο του παρόντος κανονισμού. Η διαχείριση πρέπει να γίνεται σύμφωνα με το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (4). (4) Λαμβανομένων υπόψη των ιδιαιτεροτήτων που συνδέονται με τη μετάβαση από ένα σύστημα διαχείρισης σε άλλο, είναι σκόπιμο να μην εφαρμοστεί το άρθρο 308γ παράγραφοι 2 και 3 του κανονισμού (ΕΟΚ) αριθ. 2454/93 για την περίοδο ποσόστωσης από την 1η Ιανουαρίου 2010 έως τις 31 Δεκεμβρίου 2010. (5) Συνεπώς, ο κανονισμός (ΕΚ) αριθ. 2535/2001 πρέπει να τροποποιηθεί αναλόγως. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 2535/2001 τροποποιείται ως εξής: 1) Στο άρθρο 5, διαγράφεται το στοιχείο δ). 2) Στο άρθρο 19, διαγράφεται το στοιχείο γ). 3) Το άρθρο 19α αντικαθίσταται από το ακόλουθο κείμενο: «Άρθρο 19α 1. Το άρθρο 308α, το άρθρο 308β και το άρθρο 308γ παράγραφος 1 του κανονισμού (ΕΟΚ) αριθ. 2454/93 εφαρμόζονται στις ποσοστώσεις που αναφέρονται στο παράρτημα VΙΙα και προβλέπονται: α) στον κανονισμό (ΕΚ) αριθ. 312/2003 του Συμβουλίου (5)· β) στον κανονισμό (ΕΚ) αριθ. 747/2001 του Συμβουλίου (6)· γ) στο παράρτημα IV κατάλογος 4 της συμφωνίας για το εμπόριο, την ανάπτυξη και τη συνεργασία με τη Νότια Αφρική (7)· δ) στο παράρτημα Ι του πρωτοκόλλου αριθ. 1 της απόφασης αριθ. 1/98 του συμβουλίου σύνδεσης ΕΚ-Τουρκίας (8). 2. Οι εισαγωγές βάσει των ποσοστώσεων που αναφέρονται στην παράγραφο 1 δεν υπόκεινται στην προσκόμιση πιστοποιητικού εισαγωγής. 2α. Για την ποσόστωση που αναφέρεται στην παράγραφο 1 στοιχείο δ), το άρθρο 308γ παράγραφοι 2 και 3 του κανονισμού (ΕΟΚ) αριθ. 2454/93 δεν εφαρμόζεται κατά τη διάρκεια της περιόδου ποσόστωσης από την 1η Ιανουαρίου 2010 έως τις 31 Δεκεμβρίου 2010. 4. Η εφαρμογή μειωμένου δασμού υπόκειται στην υποβολή αποδεικτικών στοιχείων καταγωγής που εκδίδονται σύμφωνα με: α) το παράρτημα III της συμφωνίας με τη Δημοκρατία της Χιλής· β) το πρωτόκολλο 4 της συμφωνίας με το Ισραήλ· γ) το πρωτόκολλο 1 της συμφωνίας με τη Νότια Αφρική (9)· δ) το πρωτόκολλο αριθ. 3 της απόφασης αριθ. 1/98 του συμβουλίου σύνδεσης ΕΚ-Τουρκίας. 4) Το παράρτημα Ι μέρος Δ καταργείται. 5) Στο παράρτημα VΙΙα προστίθεται ένα σημείο 4 το κείμενο του οποίου παρατίθεται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται για τις περιόδους ποσοστώσεων εισαγωγής που ανοίγονται από την 1η Ιανουαρίου 2010. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 16 Νοεμβρίου 2009.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
2705
122
2106
5780
2763
614
912
3156
2200
11

EuroVoc IDs (Expanded): 2519
2705
122
2106
5780
2763
614
912
3156
2200
11

Dataset Source: meu

Split: train